title: Vykonávacie nariadenie Komisie (EÚ) č. 159/2013 z  21. februára 2013 o povolení prípravku z benzoanu sodného, kyseliny propiónovej a propionanu sodného ako kŕmnej doplnkovej látky pre ošípané, hydinu, hovädzí dobytok, ovce, kozy, králiky a kone a o zmene a doplnení nariadení (ES) č. 1876/2006 a (ES) č. 757/2007  Text s významom pre EHP

text:
               22.2.2013

               SK

               Úradný vestník Európskej únie

               L 49/47

         VYKONÁVACIE NARIADENIE KOMISIE (EÚ) č. 159/2013
   z 21. februára 2013
   o povolení prípravku z benzoanu sodného, kyseliny propiónovej a propionanu sodného ako kŕmnej doplnkovej látky pre ošípané, hydinu, hovädzí dobytok, ovce, kozy, králiky a kone a o zmene a doplnení nariadení (ES) č. 1876/2006 a (ES) č. 757/2007
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

               (2)

               Prípravok z benzoanu sodného, kyseliny propiónovej a propionanu sodného bol povolený bez časového obmedzenia v súlade so smernicou 70/524/EHS ako kŕmna doplnková látka určená na používanie u ošípaných a dojníc nariadením Komisie (ES) 1876/2006 (3) a u hovädzieho dobytka na výkrm nariadením Komisie (ES) č. 757/2007 (4). Uvedený prípravok bol následne zapísaný do Registra kŕmnych doplnkových látok ako jestvujúci výrobok v súlade s článkom 10 ods. 1 nariadenia (ES) č. 1831/2003.

               (3)

               V súlade s článkom 10 ods. 2 nariadenia (ES) č. 1831/2003 v spojení s článkom 7 uvedeného nariadenia bola predložená žiadosť o opätovné preskúmanie uvedeného prípravku z benzoanu sodného, kyseliny propiónovej a propionanu sodného ako kŕmnej doplnkovej látky pre ošípané, dojnice a hovädzí dobytok na výkrm a v súlade s článkom 7 uvedeného nariadenia o povolenie nového použitia pre ošípané, hydinu, hovädzí dobytok, ovce, kozy, králiky a kone s požiadavkou, aby sa uvedená doplnková látka zaradila do kategórie doplnkových látok „technologické doplnkové látky“. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) dospel vo svojich stanoviskách zo 6. septembra 2011 (5) a z 24. apríla 2012 (6) k záveru, že prípravok z benzoanu sodného, kyseliny propiónovej a propionanu sodného nemá v rámci navrhovaných podmienok použitia nežiaduce účinky na zdravie zvierat ani na ľudské zdravie za predpokladu, že sú prijaté primerané opatrenia na ochranu používateľov, ani na životné prostredie a je účinný pri konzervácii obilnín a kompletného krmiva. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, predloženú referenčným laboratóriom zriadeným nariadením (ES) č. 1831/2003.

               (5)

               Z posúdenia prípravku z benzoanu sodného, kyseliny propiónovej a propionanu sodného vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie predmetného prípravku by sa preto malo povoliť podľa vymedzení v prílohe k tomuto nariadeniu.

               (6)

               V dôsledku udelenia nového povolenia v zmysle nariadenia (ES) č. 1831/2003 by sa nariadenia (ES) č. 1876/2006 a (ES) č. 757/2007 mali zodpovedajúcim spôsobom zmeniť a doplniť.

               (7)

               Okamžité uplatňovanie zmien podmienok povolenia sa z bezpečnostných dôvodov nevyžaduje, a preto je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

               (8)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Povolenie
   Prípravok uvedený v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „konzervačné látky“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Zmeny a doplnenia nariadenia (ES) č. 1876/2006
   Článok 4 a príloha IV v nariadení (ES) č. 1876/2006 sa vypúšťajú.
   Článok 3
   Zmeny a doplnenia nariadenia (ES) č. 757/2007
   Článok 1 a príloha I v nariadení (ES) č. 757/2007 sa vypúšťajú.
   Článok 4
   Prechodné opatrenia
   Prípravok vymedzený v prílohe a krmivo obsahujúce tento prípravok, vyrobené a označené pred 14. septembrom 2013 v súlade s pravidlami platnými pred 14. marcom 2013, sa môžu uvádzať na trh a používať až do vyčerpania zásob.
   Článok 5
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. februára 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. ES L 270, 14.12.1970, s. 1.

      (3)  Ú. v. EÚ L 360, 19.12.2006, s. 126.

      (4)  Ú. v. EÚ L 172, 30.6.2007, s. 43.

      (5)  EFSA Journal 2011 (Úradný vestník EFSA 2012); 9(9):2357.

      (6)  EFSA Journal 2012 (Úradný vestník EFSA 2012); 10(5):2681.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné rezervy

                  Koniec platnosti povolenia

                  mg/kg kompletného krmiva s vlhkosťou 12 %

                     Kategória technologických doplnkových látok. Funkčná skupina: konzervačné látky.

                  1a700

                  —

                  Prípravok z benzoanu sodného, kyseliny propiónovej a propionanu sodného

                                 Zloženie doplnkovej látky

                              Prípravok z:

                                          benzoanu sodného: 140 g/kg,

                                          kyselina propiónová: 370 g/kg

                                          propionanu sodného: 110 g/kg

                                          Voda: 380 g/kg

                                 Charakteristika účinných látok

                                          benzoan sodný (C7H5O2Na) ≥ 99 % po dvojhodinovom sušení pri teplote 105 °C

                                          kyselina propiónová (C3H6O2) ≥ 99,5 %

                                          propionan sodný (C3H5O2Na) ≥ 99 % po dvojhodinovom sušení pri teplote 105 °C

                                 Analytická metóda
                                  (1)

                              Kvantifikácia kŕmnej doplnkovej látky:

                                          —

                                          stanovenie benzoanu: chromatografia s reverznou fázou s ultrafialovou detekciou (HPLC-UV),

                                          —

                                          Celkový propionan: ionová exklúzna vysokoúčinná kvapalinová chromatografia s detekciou indexu lomu (HPLC-RI),

                                          —

                                          Celkový sodík: atómová absorpčná spektrometria AAS (EN ISO 6869).

                  Ošípané
                  Hydina
                  Hovädzí dobytok
                  Ovce
                  Kozy
                  Králiky
                  Kone

                  —

                  —

                  10 000

                              1.

                              Súčasné použitie s inými zdrojmi účinných látok nesmie prekročiť maximálny povolený obsah.

                              2.

                              Minimálny obsah:

                                          —

                                          obilniny s obsahom vlhkosti ≥ 15 % iné ako kukuričné zrná: 3 000 mg/kg obilnín,

                                          —

                                          kukuričné zrná s obsahom vlhkosti ≥ 15 %: 13 000 mg/kg kukuričných zŕn,

                                          —

                                          kompletné krmivo s obsahom vlhkosti ≥ 12 %: 5 000 mg/kg kompletného krmiva.

                              3.

                              Maximálny obsah všetkých obilnín: 22 000 mg/kg obilnín.

                              4.

                              Na účely bezpečnosti: pri manipulácii sa odporúča použitie ochrannej dýchacej masky, ochranných okuliarov a rukavíc.

                  14. marec 2023

         (1)  Podrobné informácie o analytických metódach sú k dispozícii na tejto webovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx


title: Vykonávacie nariadenie Komisie (EÚ) č. 105/2013 zo 4. februára 2013 , ktorým sa mení a dopĺňa vykonávacie nariadenie Komisie (EÚ) č. 371/2011, pokiaľ ide o názov držiteľa povolenia na sodnú soľ dimetylglycínu  Text s významom pre EHP

text:
               5.2.2013

               SK

               Úradný vestník Európskej únie

               L 34/15

         VYKONÁVACIE NARIADENIE KOMISIE (EÚ) č. 105/2013
   zo 4. februára 2013,
   ktorým sa mení a dopĺňa vykonávacie nariadenie Komisie (EÚ) č. 371/2011, pokiaľ ide o názov držiteľa povolenia na sodnú soľ dimetylglycínu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:

               (1)

               Spoločnosť Taminco N.V. predložila v súlade s článkom 13 ods. 3 nariadenia (ES) č. 1831/2003 žiadosť, v ktorej navrhuje zmenu názvu držiteľa povolenia vo vykonávacom nariadení Komisie (EÚ) č. 371/2011 (2), ktoré bolo vydané na obdobie 10 rokov v súvislosti so sodnou soľou dimetylglycínu, ktorá patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“.

               (2)

               Žiadateľ tvrdí, že s účinnosťou od 1. októbra 2012 zmenil svoju právnu formu na súkromnú spoločnosť s ručením obmedzeným. Žiadateľ na podporu svojej žiadosti predložil príslušné údaje.

               (3)

               Navrhovaná zmena podmienok povolenia je výhradne administratívnej povahy a nezahŕňa nové posúdenie príslušnej doplnkovej látky. Európsky úrad pre bezpečnosť potravín bol o žiadosti informovaný.

               (4)

               Aby žiadateľ mohol využívať svoje práva uvádzania uvedenej doplnkovej látky na trh pod názvom Taminco B.V.B.A., je potrebné zmeniť podmienky príslušného povolenia.

               (5)

               Vykonávacie nariadenie (EÚ) č. 371/2011 by sa preto malo zodpovedajúcim spôsobom zmeniť a doplniť.

               (6)

               Keďže bezpečnostné dôvody si nevyžadujú bezprostredné uplatňovanie zmeny a doplnenia zavedených týmto nariadením do vykonávacieho nariadenia (ES) č. 371/2011, je vhodné stanoviť prechodné obdobie, počas ktorého sa môžu spotrebovať existujúce zásoby.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   V stĺpci 2 prílohy k vykonávaciemu nariadeniu (ES) č. 371/2011 sa slová „Taminco N.V.“ nahrádzajú slovami „Taminco B.V.B.A.“.
   Článok 2
   Existujúce zásoby doplnkovej látky, ktoré sú v súlade s ustanoveniami platnými pred dňom nadobudnutia účinnosti tohto nariadenia, sa môžu naďalej uvádzať na trh a používať až do ich vyčerpania.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. februára 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. EÚ L 102, 16.4.2011, s. 6.


title: Vykonávacie nariadenie Komisie (EÚ) č. 467/2011 z  13. mája 2011 , ktorým sa stanovujú dovozné clá v sektore obilnín uplatniteľné od 16. mája 2011

text:
               14.5.2011

               SK

               Úradný vestník Európskej únie

               L 125/12

         VYKONÁVACIE NARIADENIE KOMISIE (EÚ) č. 467/2011
   z 13. mája 2011,
   ktorým sa stanovujú dovozné clá v sektore obilnín uplatniteľné od 16. mája 2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (EÚ) č. 642/2010 z 20. júla 2010 o pravidlách na uplatňovanie (dovozné clá pre sektor obilnín) nariadenia Rady (ES) č. 1234/2007 (2), a najmä na jeho článok 2 ods. 1,
   keďže:

               (1)

               V článku 136 ods. 1 nariadenia (ES) č. 1234/2007 sa ustanovuje, že dovozné clo na produkty patriace pod číselné znaky KN 1001 10 00, 1001 90 91, ex 1001 90 99 (vysokokvalitná pšenica obyčajná), 1002, ex 1005 okrem hybridných osív a ex 1007, okrem hybridov na siatie, je rovnaké ako intervenčná cena platná pre takéto výrobky pri dovoze zvýšená o 55 % a znížená o dovoznú cenu cif uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

               (2)

               V článku 136 ods. 2 nariadenia (ES) č. 1234/2007 sa ustanovuje, že na účely výpočtu dovozného cla uvedeného v odseku 1 daného článku sa pre predmetné produkty pravidelne stanovujú reprezentatívne dovozné ceny cif.

               (3)

               V súlade s článkom 2 ods. 2 nariadenia (EÚ) č. 642/2010 sa na výpočet dovozného cla na produkty patriace pod číselné znaky KN 1001 10 00, 1001 90 91, ex 1001 90 99 (vysokokvalitná pšenica obyčajná), 1002 00, 1005 10 90, 1005 90 00 a 1007 00 90 použije reprezentatívna dovozná cena cif, ktorá sa denne stanovuje podľa metódy ustanovenej v článku 5 uvedeného nariadenia.

               (4)

               Na obdobie od 16. mája 2011 by sa mali stanoviť dovozné clá, ktoré sa budú uplatňovať, až kým nezačnú platiť novo stanovené clá,

         PRIJALA TOTO NARIADENIE:
   Článok 1
   Od 16. mája 2011 sú dovozné clá v sektore obilnín uvedené v článku 136 ods. 1 nariadenia (ES) č. 1234/2007 stanovené v prílohe I k tomuto nariadeniu na základe podkladov uvedených v prílohe II.
   Článok 2
   Toto nariadenie nadobúda účinnosť 16. mája 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. mája 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. ES L 299, 16.11.2007, s. 1.

      (2)  Ú. v. EÚ L 187, 21.7.2010, s. 5.

      PRÍLOHA I

         Dovozné clá na produkty uvedené v článku 136 ods. 1 nariadenia (ES) č. 1234/2007 uplatniteľné od 16. mája 2011

                  Kód KN

                  Opis tovaru

                  Dovozné clo (1)

                  (EUR/t)

                  1001 10 00

                     PŠENICA tvrdá vysokej kvality

                  0,00

                  strednej kvality

                  0,00

                  nízkej kvality

                  0,00

                  1001 90 91

                     PŠENICA mäkká, na siatie

                  0,00

                  ex 1001 90 99

                     PŠENICA mäkká vysokej kvality, iná ako na siatie

                  0,00

                  1002 00 00

                     RAŽ

                  0,00

                  1005 10 90

                     KUKURICA na siatie, iná ako hybrid

                  0,00

                  1005 90 00

                     KUKURICA, iná ako na siatie (2)

                  0,00

                  1007 00 90

                     CIROK zrná, iné ako hybrid na siatie

                  0,00

         (1)  V prípade tovaru prichádzajúceho do Únie cez Atlantický oceán alebo cez Suezský kanál môže dovozca podľa článku 2 ods. 4 nariadenia (EÚ) č. 642/2010 využiť zníženie cla o:

                  —

                  3 EUR/t, ak sa prístav vykládky nachádza v Stredozemnom mori alebo Čiernom mori,

                  —

                  2 EUR/t, ak sa prístav vykládky nachádza v Dánsku, Estónsku, Fínsku, Írsku, Litve, Lotyšsku, Poľsku, Spojenom kráľovstve, Švédsku alebo na atlantickom pobreží Pyrenejského polostrova.

         (2)  Dovozca môže využiť paušálnu zľavu 24 EUR/t, ak sú splnené podmienky stanovené v článku 3 nariadenia (EÚ) č. 642/2010.

      PRÍLOHA II

         Podklady výpočtu ciel stanovených v prílohe I

      29.4.2011-12.5.2011

                  1.

                  Priemery za referenčné obdobie uvedené v článku 2 ods. 2 nariadenia (EÚ) č. 642/2010:

                              (EUR/t)

                              Pšenica mäkká (1)

                              Kukurica

                              Pšenica tvrdá, vysoká kvalita

                              Pšenica tvrdá, stredná kvalita (2)

                              Pšenica tvrdá, nízka kvalita (3)

                              Jačmeň

                              Burza

                              Minnéapolis

                              Chicago

                              —

                              —

                              —

                              —

                              Kvotácia

                              247,86

                              192,42

                              —

                              —

                              —

                              —

                              Cena FOB USA

                              —

                              —

                              255,38

                              245,38

                              225,38

                              164,90

                              Prémia – Záliv

                              —

                              15,33

                              —

                              —

                              —

                              —

                              Prémia – Veľké jazerá

                              71,88

                              —

                              —

                              —

                              —

                              —

                  2.

                  Priemery za referenčné obdobie uvedené v článku 2 ods. 2 nariadenia (EÚ) č. 642/2010:

                              Náklady za prepravu: Mexický záliv – Rotterdam:

                              16,82 EUR/t

                              Náklady za prepravu: Veľké jazerá – Rotterdam:

                              47,76 EUR/t

         (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].

         (2)  Negatívna prémia 10 EUR/t [článok 5 ods. 3 nariadenia (EÚ) č. 642/2010].

         (3)  Negatívna prémia 30 EUR/t [článok 5 ods. 3 nariadenia (EÚ) č. 642/2010].


title: Vykonávacie nariadenie Komisie (EÚ) č. 52/2013 z  22. januára 2013 , ktorým sa mení a dopĺňa príloha XIb k nariadeniu Rady (ES) č. 1234/2007, pokiaľ ide o perlivé víno, sýtené perlivé víno a rektifikovaný zahustený hroznový mušt

text:
               23.1.2013

               SK

               Úradný vestník Európskej únie

               L 20/44

      VYKONÁVACIE NARIADENIE KOMISIE (EÚ) č. 52/2013
   z 22. januára 2013,
   ktorým sa mení a dopĺňa príloha XIb k nariadeniu Rady (ES) č. 1234/2007, pokiaľ ide o perlivé víno, sýtené perlivé víno a rektifikovaný zahustený hroznový mušt
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1) a najmä na jeho článok 113d ods. 2,
   keďže:

               (1)

               V súlade s článkom 113d nariadenia (ES) č. 1234/2007 sa v prílohe XIb uvedeného nariadenia uvádzajú kategórie vinárskych produktov, ktoré sa v Únii môžu používať na účely uvádzania produktu, ktorý je v súlade so zodpovedajúcimi podmienkami ustanovenými v uvedenej prílohe, na trh.

               (2)

               Pokiaľ ide o perlivé víno a sýtené perlivé víno, v bodoch 8 a 9 prílohy XIb k nariadeniu (ES) č. 1234/2007 sa stanovuje, že tieto vína sú produktmi, ktoré sa získavajú z vína. Avšak v nariadení Rady (ES) č. 1493/1999 zo 17. mája 1999 o spoločnej organizácii trhu s vínom (2) sa v bodoch 17 a 18 prílohy I stanovuje, že tieto produkty sa získavajú aj z iných produktov, ktoré sú vhodné na výrobu vína. Cieľom reformy sektora vína, ktorá sa zaviedla nariadením Rady (ES) č. 479/2008 (3), nebolo zmeniť a doplniť zoznam produktov na získanie perlivého vína a sýteného perlivého vína. Preto je opäť potrebné stanoviť, že perlivé víno a sýtené perlivé víno sa môžu získavať aj z ešte kvasiaceho mladého vína, z hroznového muštu alebo z čiastočne prekvaseného hroznového muštu.

               (3)

               Nové postupy na výrobu rektifikovaného zahusteného hroznového muštu umožnili získať kryštalizovaný rektifikovaný zahustený mušt. V bode 14 prílohy XIb k nariadeniu (ES) č. 1234/2007 sa rektifikovaný zahustený hroznový mušt vymedzuje ako produkt iba v tekutej forme. Je potrebné prispôsobiť vymedzenie pojmu rektifikovaný zahustený hroznový mušt tak, aby zahŕňalo aj jeho kryštalizovanú formu.

               (4)

               Príloha XIb k nariadeniu (ES) č. 1234/2007 mala príslušným spôsobom zmeniť a doplniť.

               (5)

               Opatrenia ustanovené v tomto nariadení sú v súlade so stanoviskom riadiaceho výboru, ktorý bol zriadený podľa článku 195 ods. 3 nariadenia (ES) č. 1234/2007,

         PRIJALA TOTO NARIADENIE:
   Článok 1
   Príloha XIb k nariadeniu (ES) č. 1234/2007 sa mení a dopĺňa takto:

               1.

               Bod 8 písm. a) sa nahrádza takto:
               „sa získava z vína, z ešte kvasiaceho mladého vína, z hroznového muštu alebo z čiastočne prekvaseného hroznového muštu pod podmienkou, že tieto produkty majú celkový obsah alkoholu najmenej 9 obj. %;“.

               2.

               Bod 9 písm. a) sa nahrádza takto:
               „sa získava z vína, z ešte kvasiaceho mladého vína, z hroznového muštu alebo z čiastočne prekvaseného hroznového muštu;“.

               3.

               Bod 14 sa nahrádza takto:
               „14.   Rektifikovaný zahustený hroznový mušt

               Rektifikovaný zahustený hroznový mušt je:

                           a)

                           tekutý nekaramelizovaný produkt, ktorý:

                                       i)

                                       sa získava čiastočnou dehydratáciou hroznového muštu vykonávanou akoukoľvek povolenou metódou okrem pôsobenia priameho tepla tak, aby hodnota nameraná refraktometrom používaným v súlade s metódou, ktorá sa má predpísať v súlade s článkom 120 g, bola pri teplote 20 °C najmenej 61,7 %;

                                       ii)

                                       bol ošetrený povoleným spôsobom na účely znižovania obsahu kyselín a eliminácie iných zložiek ako cukru;

                                       iii)

                                       má tieto vlastnosti:

                                                   —

                                                   pH najviac 5 pri 25 °Brix,

                                                   —

                                                   optickú hustotu meranú pri 425 nm a hrúbke 1 cm najviac 0,100 pre hroznový mušt s hustotou 25 °Brix,

                                                   —

                                                   obsah sacharózy nezistiteľný analytickou metódou, ktorá sa má určiť,

                                                   —

                                                   index Folin-Ciocalteu najviac 6,00 pri 25 °Brix,

                                                   —

                                                   titrovateľné kyseliny najviac 15 miliekvivalentov na kilogram celkového obsahu cukrov,

                                                   —

                                                   obsah oxidu siričitého najviac 25 miligramov na kilogram celkového obsahu cukrov,

                                                   —

                                                   celkový obsah katiónov najviac 8 miliekvivalentov na kilogram celkového obsahu cukrov,

                                                   —

                                                   vodivosť pri 25 °Brix a 20 °C najviac 120 mikrosiemens/cm,

                                                   —

                                                   obsah hydroxymetylfurfuralu najviac 25 miligramov na kilogram celkového obsahu cukrov,

                                                   —

                                                   obsahuje mesoinozitol;

                           b)

                           pevný nekaramelizovaný produkt, ktorý:

                                       i)

                                       sa získava kryštalizáciou tekutého rektifikovaného zahusteného hroznového muštu bez použitia rozpúšťadla;

                                       ii)

                                       bol ošetrený povoleným spôsobom na účely znižovania obsahu kyselín a eliminácie iných zložiek ako cukru;

                                       iii)

                                       má tieto vlastnosti po rozpustení v roztoku pri 25 °Brix:

                                                   —

                                                   pH najviac 7,5,

                                                   —

                                                   optickú hustotu meranú pri 425 nm a hrúbke 1 cm najviac 0,100,

                                                   —

                                                   obsah sacharózy nezistiteľný analytickou metódou, ktorá sa má určiť,

                                                   —

                                                   index Folin-Ciocalteu najviac 6,00,

                                                   —

                                                   titrovateľné kyseliny najviac 15 miliekvivalentov na kilogram celkového obsahu cukrov,

                                                   —

                                                   obsah oxidu siričitého najviac 10 miligramov na kilogram celkového obsahu cukrov,

                                                   —

                                                   celkový obsah katiónov najviac 8 miliekvivalentov na kilogram celkového obsahu cukrov,

                                                   —

                                                   vodivosť pri 20 °C najviac 120 mikrosiemens/cm,

                                                   —

                                                   obsah hydroxymetylfurfuralu najviac 25 miligramov na kilogram celkového obsahu cukrov,

                                                   —

                                                   obsahuje mesoinozitol.

                     Povolený skutočný obsah alkoholu rektifikovaného zahusteného hroznového muštu je najviac 1 obj. %.“

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. januára 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. ES L 179, 14.7.1999, s. 1.

      (3)  Ú. v. EÚ L 148, 6.6.2008, s. 1.


title: Vykonávacie nariadenie Komisie (EÚ) č. 167/2012 z  24. februára 2012 , ktorým sa stanovuje maximálna výška pomoci na súkromné skladovanie olivového oleja v rámci verejnej súťaže vyhlásenej vykonávacím nariadením (EÚ) č. 111/2012

text:
               25.2.2012

               SK

               Úradný vestník Európskej únie

               L 53/12

         VYKONÁVACIE NARIADENIE KOMISIE (EÚ) č. 167/2012
   z 24. februára 2012,
   ktorým sa stanovuje maximálna výška pomoci na súkromné skladovanie olivového oleja v rámci verejnej súťaže vyhlásenej vykonávacím nariadením (EÚ) č. 111/2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. d) v spojení s jeho článkom 4,
   keďže:

               (1)

               Vo vykonávacom nariadení Komisie (EÚ) č. 111/2012 z 9. 2. 2012, ktorým sa vyhlasuje verejná súťaž na poskytnutie pomoci na súkromné skladovanie olivového oleja (2), sa ustanovujú dve čiastkové obdobia na predkladanie ponúk.

               (2)

               V súlade s článkom 13 ods. 1 nariadenia Komisie (ES) č. 826/2008 z 20. augusta 2008, ktorým sa ustanovujú všeobecné pravidlá poskytovania pomoci Spoločenstva na súkromné skladovanie niektorých poľnohospodárskych produktov (3), Komisia na základe ponúk oznámených členskými štátmi, buď stanoví alebo nestanoví maximálnu výšku pomoci.

               (3)

               Na základe ponúk predložených v rámci prvej čiastkovej verejnej súťaže je vhodné stanoviť maximálnu výšku pomoci na súkromné skladovanie olivového oleja pre čiastkové obdobie na predkladanie ponúk, ktoré sa končí 21. februára 2012. Stanovenie tejto maximálnej výšky pomoci vedie k prekročeniu celkového dostupného množstva, ktoré je uvedené v článku 1 ods. 2 vykonávacieho nariadenia (EÚ) č. 111/2012. Komisia preto v súlade s článkom 13 ods. 2 nariadenia (ES) č. 826/2008 stanoví koeficient pridelenia pre ponuky, ktoré boli predložené na úrovni maximálnej výšky pomoci, aby sa dodržalo celkové dostupné množstvo.

               (4)

               S cieľom vyslať trhu rýchly signál a zaistiť účinné riadenie opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie.

               (5)

               Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil predseda výboru,

         PRIJALA TOTO NARIADENIE:
   Článok 1
   1.   Na čiastkové obdobie na predkladanie ponúk, ktoré sa končí 21. februára 2012 v rámci verejnej súťaže vyhlásenej vykonávacím nariadením (EÚ) č. 111/2012, sa maximálna výška pomoci na olivový olej stanovuje v prílohe k tomuto nariadeniu.
   2.   Koeficient pridelenia 84,00456 % sa vzťahuje na ponuky, ktoré boli predložené na maximálnu výšku pomoci.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. februára 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 37, 10.2.2012, s. 55.

      (3)  Ú. v. EÚ L 223, 21.8.2008, s. 3.

      PRÍLOHA

                  Produkt

                  Maximálna výška pomoci
                  (EUR/t/deň)

                  Extra panenský olivový olej

                  0,00

                  Panenský olivový olej

                  0,65


title: Vykonávacie nariadenie Komisie (EÚ) č. 470/2013 z  22. mája 2013 , ktorým sa otvára colná kvóta na určité množstvá priemyselného cukru na hospodársky rok 2013/2014

text:
               23.5.2013

               SK

               Úradný vestník Európskej únie

               L 136/9

         VYKONÁVACIE NARIADENIE KOMISIE (EÚ) č. 470/2013
   z 22. mája 2013,
   ktorým sa otvára colná kvóta na určité množstvá priemyselného cukru na hospodársky rok 2013/2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej SOT) (1), a najmä na jeho článok 142 v spojení s jeho článkom 4,
   keďže:

               (1)

               S cieľom zabezpečiť zásobovanie nevyhnutné pre výrobu výrobkov uvedených v článku 62 ods. 2 nariadenia (ES) č. 1234/2007 za cenu zodpovedajúcu svetovým cenám je v záujme Únie pozastaviť uplatňovanie dovozného cla na cukor určený na výrobu týchto výrobkov na hospodársky rok 2013/2014 v prípade množstva, ktoré by zodpovedalo polovici jej potrieb priemyselného cukru.

               (2)

               V nariadení Komisie (ES) č. 891/2009 z 25. septembra 2009, ktorým sa otvárajú colné kvóty Spoločenstva v sektore cukru (2) a zabezpečuje ich správa, sa ustanovuje správa colných kvót na dovoz výrobkov z cukru uvedených v článku 142 nariadenia (ES) č. 1234/2007 s poradovým číslom 09.4390 (cukor dovezený na priemyselné spracovanie). V súlade s článkom 11 nariadenia (ES) č. 891/2009 sa však množstvá výrobkov, v ktorých prípade sa má pozastaviť uplatňovanie dovozného cla, musia určiť v samostatnom právnom akte.

               (3)

               Množstvá dovezeného priemyselného cukru, na ktoré by sa nemalo uplatňovať žiadne dovozné clo na hospodársky rok 2013/2014, je potrebné stanoviť zodpovedajúcim spôsobom.

               (4)

               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Uplatňovanie dovozného cla na priemyselný cukor, na ktorý sa vzťahuje číselný znak KN 1701 a má poradové číslo 09.4390, sa pozastavuje na množstvo 400 000 ton na obdobie od 1. októbra 2013 do 30. septembra 2014.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Toto nariadenie sa uplatňuje od 1. októbra 2013.
   Jeho účinnosť sa končí 30. septembra 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. mája 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 254, 26.9.2009, s. 82.


title: Vykonávacie nariadenie Komisie (EÚ) č. 675/2013 z  15. júla 2013 , ktorým sa schvaľuje väčšia zmena špecifikácie názvu zapísaného do registra chránených označení pôvodu a chránených zemepisných označení [Pomodoro di Pachino (CHZO)]

text:
               17.7.2013

               SK

               Úradný vestník Európskej únie

               L 194/1

         VYKONÁVACIE NARIADENIE KOMISIE (EÚ) č. 675/2013
   z 15. júla 2013,
   ktorým sa schvaľuje väčšia zmena špecifikácie názvu zapísaného do registra chránených označení pôvodu a chránených zemepisných označení [Pomodoro di Pachino (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Nariadením (EÚ) č. 1151/2012 sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               Komisia v súlade s článkom 9 ods. 1 prvým pododsekom nariadenia (ES) č. 510/2006 preskúmala žiadosť Talianska o schválenie zmeny špecifikácie chráneného zemepisného označenia „Pomodoro di Pachino“ zapísaného do registra podľa nariadenia Komisie (ES) č. 617/2003 (3).

               (3)

               Keďže daná zmena nie je nepodstatná, Komisia zverejnila podľa článku 6 ods. 2 nariadenia (ES) č. 510/2006 v Úradnom vestníku Európskej únie žiadosť o zmenu (4). Vzhľadom na to, že Komisii neboli predložené žiadne námietky podľa článku 7 uvedeného nariadenia, je treba zmenu špecifikácie schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu uvedeného v prílohe k tomuto nariadeniu sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. júla 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. EÚ L 89, 5.4.2003, s. 3.

      (4)  Ú. v. EÚ C 308, 12.10.2012, s. 17.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      TALIANSKO
      Pomodoro di Pachino (CHZO)


title: Vykonávacie nariadenie Komisie (EÚ) č. 586/2011 zo 17. júna 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               18.6.2011

               SK

               Úradný vestník Európskej únie

               L 160/80

         VYKONÁVACIE NARIADENIE KOMISIE (EÚ) č. 586/2011
   zo 17. júna 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1580/2007 z 21. decembra 2007, ktorým sa ustanovujú vykonávacie pravidlá pre nariadenia Rady (ES) č. 2200/96, (ES) č. 2201/96 a (ES) č. 1182/2007 v sektore ovocia a zeleniny (2), a najmä na jeho článok 138 ods. 1,
   keďže:
   Nariadením (ES) č. 1580/2007 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanoví paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XV k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 138 nariadenia (ES) č. 1580/2007 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 18. júna 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. júna 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 350, 31.12.2007, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  57,8

                  MK

                  31,8

                  TR

                  54,0

                  ZZ

                  47,9

                  0707 00 05

                  TR

                  97,3

                  ZZ

                  97,3

                  0709 90 70

                  TR

                  111,4

                  ZZ

                  111,4

                  0805 50 10

                  AR

                  65,2

                  BR

                  40,6

                  TR

                  76,6

                  ZA

                  100,1

                  ZZ

                  70,6

                  0808 10 80

                  AR

                  90,6

                  BR

                  79,3

                  CL

                  84,5

                  CN

                  80,6

                  NZ

                  97,4

                  UY

                  98,4

                  ZA

                  85,5

                  ZZ

                  88,0

                  0809 10 00

                  TR

                  158,2

                  ZZ

                  158,2

                  0809 20 95

                  TR

                  385,5

                  XS

                  175,4

                  ZZ

                  280,5

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/1439 z 18. augusta 2016, ktorým sa do Registra chránených označení pôvodu a chránených zemepisných označení zapisuje názov [Oriel Sea Salt (CHOP)]

text:
               31.8.2016

               SK

               Úradný vestník Európskej únie

               L 234/9

         VYKONÁVACIE NARIADENIE KOMISIE (EÚ) 2016/1439
   z 18. augusta 2016,
   ktorým sa do Registra chránených označení pôvodu a chránených zemepisných označení zapisuje názov [Oriel Sea Salt (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Írska o zápis názvu „Oriel Sea Salt“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Oriel Sea Salt“ by sa mal zapísať do registra,

         PRIJALA TOTO NARIADENIE:
   Článok 1
   Názov „Oriel Sea Salt“ (CHOP) sa zapisuje do registra.
   Názov uvedený v prvom odseku sa vzťahuje na výrobok triedy 2.6. Soľ uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. augusta 2016

            Za Komisiu

            v mene predsedu

         Carlos MOEDAS

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 141, 22.4.2016, s. 21.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) č. 844/2011 z  23. augusta 2011 , ktorým sa schvaľujú predvývozné kontroly vykonávané Kanadou na pšenici a pšeničnej múke, pokiaľ ide o prítomnosť ochratoxínu A  Text s významom pre EHP

text:
               24.8.2011

               SK

               Úradný vestník Európskej únie

               L 218/4

         VYKONÁVACIE NARIADENIE KOMISIE (EÚ) č. 844/2011
   z 23. augusta 2011,
   ktorým sa schvaľujú predvývozné kontroly vykonávané Kanadou na pšenici a pšeničnej múke, pokiaľ ide o prítomnosť ochratoxínu A
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 23,
   keďže:

               (1)

               Nariadením Komisie (ES) č. 1881/2006 z 19. decembra 2006, ktorým sa stanovujú maximálne hodnoty obsahu niektorých kontaminantov v potravinách (2), sa ustanovujú maximálne povolené hodnoty ochratoxínu A v potravinách. Len potraviny, ktoré spĺňajú tieto maximálne hodnoty, možno uviesť na trh Únie.

               (2)

               Nariadením (ES) č. 882/2004 sa stanovuje povinnosť členských štátov zabezpečiť, aby sa úradné kontroly vykonávali pravidelne v závislosti od rizika a s primeranou frekvenciou tak, aby sa dosiahli ciele nariadenia, t.j. okrem iného predchádzanie rizikám, ktoré hrozia ľuďom a zvieratám, a ich odstránenie alebo ich zníženie na prijateľnú mieru.

               (3)

               Článkom 23 nariadenia (ES) č. 882/2004 sa stanovuje, že možno schváliť predvývozné kontroly potravín a krmív, ktoré vykonáva tretia krajina bezprostredne pred vývozom do Európskej únie, ktoré majú za cieľ overiť, či vyvážané výrobky spĺňajú požiadavky Únie.

               (4)

               Takýto súhlas môže byť tretej krajine udelený výlučne vtedy, ak audit Európskej únie preukáže, že krmivá alebo potraviny vyvážané do Európskej únie spĺňajú požiadavky Únie alebo rovnocenné požiadavky, a že kontroly vykonávané v tretej krajine pred odoslaním sa považujú za dostatočne účinné a efektívne, aby nimi mohli byť nahradené kontroly dokladov, totožnosti a fyzické kontroly stanovené v právnych predpisoch Únie alebo aby sa mohla obmedziť frekvencia vykonávania uvedených kontrol.

               (5)

               Kanada dňa 8. októbra 2007 predložila Komisii žiadosť o schválenie predvývozných kontrol kontaminácie ochratoxínom A vykonávaných príslušnými orgánmi Kanady na pšenici (obyčajnej a tvrdej) a pšeničnej múke určených na vývoz do Európskej únie.

               (6)

               Komisia dôkladne posúdila informácie poskytnuté príslušným orgánom Kanady, ktorý bude zodpovedný za vykonávanie predvývozných kontrol, Canadian Grain Commission, a je toho názoru, že poskytnuté záruky sú uspokojivé a odôvodňujú schválenie predvývozných kontrol pšenice a pšeničnej múky, pokiaľ ide o prítomnosť ochratoxínu A.

               (7)

               Preto je vhodné schváliť predvývozné kontroly vykonávané Kanadou na pšenici a pšeničnej múke, ktorými sa zabezpečuje dodržiavanie maximálnych hodnôt obsahu ochratoxínu A stanovených právnymi predpismi Únie.

               (8)

               Podľa článku 16 ods. 2 nariadenia (ES) č. 882/2004 sa od členských štátov vyžaduje, aby prispôsobili frekvenciu fyzických dovozných kontrol riziku spojenému s rôznymi kategóriami potravín a aby okrem iného vzali do úvahy záruky poskytnuté príslušnými orgánmi tretej krajiny pôvodu dotknutých potravín. Systematické predvývozné kontroly vykonávané pod dohľadom kanadského orgánu Canadian Grain Commission v súlade so súhlasom Únie a v súlade s článkom 23 nariadenia 882/2004 poskytujú uspokojivé záruky, pokiaľ ide o kontamináciu pšenice a pšeničnej múky ochratoxínom A, a umožňujú preto členským štátom znížiť frekvenciu vykonávania fyzických kontrol v prípade uvedených komodít.

               (9)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Súhlas s predvývoznými kontrolami
   Predvývozné kontroly, pokiaľ ide o prítomnosť ochratoxínu A, vykonávané kanadským orgánom Canadian Grain Commission bezprostredne pred vývozom do Európskej únie sa schvaľujú pre tieto potraviny:

               a)

               pšenica zaradená pod kód HS/KN 1001 vypestovaná na území Kanady a

               b)

               pšeničná múka zaradená pod kód HS/KN 1101 00 vyprodukovaná na území Kanady.

         Článok 2
   Podmienky súhlasu s predvývoznými kontrolami
   1.   Ku každej zásielke výrobkov uvedených v článku 1 sa prikladajú tieto dokumenty:

               a)

               správa laboratória schváleného kanadským orgánom Canadian Grain Commission obsahujúca výsledky odberu vzoriek a analýz vykonaných v súlade s ustanoveniami nariadenia Komisie (ES) č. 401/2006 z 23. februára 2006, ktorým sa stanovujú metódy odberu vzoriek a analytické metódy na úradnú kontrolu hodnôt mykotoxínov v potravinách (3), alebo v súlade s rovnocennými požiadavkami,

               b)

               osvedčenie v súlade so vzorom uvedeným v prílohe vyplnené, overené a podpísané zástupcom kanadského orgánu Canadian Grain Commission; toto osvedčenie je platné 4 mesiace odo dňa jeho vystavenia.

         2.   Správu a osvedčenie uvedené v odseku 1 možno po dohodnutí praktických modalít poskytovať elektronicky.
   3.   Každá zásielka potravín je označená identifikačným kódom, ktorý sa uvádza tiež v správe a osvedčení uvedených v odseku 1. Uvedeným kódom sa označuje každé jednotlivé vrece zásielky alebo iná forma balenia zásielky.
   Článok 3
   Rozdelenie zásielok
   V prípade rozdelenia zásielky je ku každej časti rozdelenej zásielky až do jej prepustenia do voľného obehu priložená kópia osvedčenia stanoveného v článku 2 ods. 1 písm. b) a potvrdeného príslušným orgánom členského štátu, na území ktorého bola zásielka rozdelená.
   Článok 4
   Úradné kontroly
   V súlade s ustanoveniami článku 16 ods. 2 a článku 23 ods. 2 nariadenia (ES) č. 882/2004 sa frekvencia fyzických kontrol vykonávaných členskými štátmi na zásielkach výrobkov uvedených v článku 1 znižuje na najviac 1 % počtu zásielok deklarovaných v súlade s článkom 2.
   Článok 5
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. októbra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. augusta 2011

            Za Komisiu

            predseda

         José Manuel BARROSO

      (1)  Ú. v. EÚ L 165, 30.4.2004, s. 1.

      (2)  Ú. v. EÚ L 364, 20.12.2006, s. 5.

      (3)  Ú. v. EÚ L 70, 9.3.2006, s. 12.

      PRÍLOHA


title: Vykonávacie nariadenie Komisie (EÚ) č. 142/2013 z  19. februára 2013 , ktorým sa mení a dopĺňa nariadenie (ES) č. 2535/2001, pokiaľ ide o údaje týkajúce sa orgánu vydávajúceho osvedčenia na Novom Zélande na vývoz mliečnych výrobkov

text:
               20.2.2013

               SK

               Úradný vestník Európskej únie

               L 47/49

         VYKONÁVACIE NARIADENIE KOMISIE (EÚ) č. 142/2013
   z 19. februára 2013,
   ktorým sa mení a dopĺňa nariadenie (ES) č. 2535/2001, pokiaľ ide o údaje týkajúce sa orgánu vydávajúceho osvedčenia na Novom Zélande na vývoz mliečnych výrobkov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 144 ods. 1 a článok 148 písm. c) v spojení s jeho článkom 4,
   keďže:

               (1)

               V prílohe XII k nariadeniu Komisie (ES) č. 2535/2001 zo 14. decembra 2001, ktorým sa ustanovujú podrobné pravidlá uplatňovania nariadenia Rady (ES) č. 1255/1999 o dohodách týkajúcich sa dovozu mlieka a mliečnych výrobkov a otvorenia colných kvót (2), sa uvádza zoznam orgánov zodpovedných za vydávanie osvedčení podľa dohody o vnútornom monitorovaní (IMA 1).

               (2)

               Nový Zéland oznámil Komisii, že od 1. marca 2013 sa mení názov a sídlo vydávajúceho orgánu uvedeného v zozname danej prílohy. Vzhľadom na túto skutočnosť je potrebné aktualizovať údaje týkajúce sa novozélandského vydávajúceho orgánu uvedeného v zozname prílohy XII k uvedenému nariadeniu.

               (3)

               Nariadenie (ES) č. 2535/2001 by sa preto malo zodpovedajúcim spôsobom zmeniť a doplniť,

               (4)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Príloha XII k nariadeniu (ES) č. 2535/2001 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa na osvedčenia IMA 1 vydané po 1. marci 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. februára 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. ES L 341, 22.12.2001, s. 29.

      PRÍLOHA
      V prílohe XII k nariadeniu (ES) č. 2535/2001 sa zápis týkajúci sa Nového Zélandu nahrádza takto:

                     „Nový Zéland

                     ex 0405 10 11

                     Maslo

                     Ministry for Primary Industries

                                 Pastoral House

                                 25 The Terrace

                                 PO Box 2526

                                 Wellington 6140

                                 Tel. +64 48940100

                                 Fax + 64 48940720

                                 www.mpi.govt.nz“

                     ex 0405 10 19

                     Maslo

                     ex 0405 10 30

                     Maslo

                     ex 0406 90 01

                     Syry na ďalšie spracovanie

                     ex 0406 90 21

                     Čedar


title: Vykonávacie nariadenie Komisie (EÚ) č. 292/2012 z  2. apríla 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               3.4.2012

               SK

               Úradný vestník Európskej únie

               L 96/3

         VYKONÁVACIE NARIADENIE KOMISIE (EÚ) č. 292/2012
   z 2. apríla 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. apríla 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  CR

                  48,1

                  IL

                  107,9

                  MA

                  63,4

                  TN

                  96,3

                  TR

                  92,7

                  ZZ

                  81,7

                  0707 00 05

                  JO

                  225,1

                  TR

                  156,2

                  ZZ

                  190,7

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  44,5

                  TR

                  125,6

                  ZZ

                  131,7

                  0805 10 20

                  EG

                  49,2

                  IL

                  76,4

                  MA

                  49,9

                  TN

                  58,4

                  TR

                  64,8

                  ZA

                  45,1

                  ZZ

                  57,3

                  0805 50 10

                  MX

                  39,8

                  TR

                  45,2

                  ZZ

                  42,5

                  0808 10 80

                  AR

                  85,0

                  BR

                  85,4

                  CA

                  156,1

                  CL

                  99,1

                  CN

                  107,2

                  MA

                  49,8

                  MK

                  31,8

                  US

                  173,0

                  UY

                  74,3

                  ZA

                  74,7

                  ZZ

                  93,6

                  0808 30 90

                  AR

                  102,9

                  CL

                  105,9

                  CN

                  51,0

                  ZA

                  106,6

                  ZZ

                  91,6

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 288/2013 z  25. marca 2013 , ktoré sa týka pozastavenia povolení prípravku s obsahom Bacillus cereus var. toyoi (NCIMB 40112/CNCM I-1012), ako sa stanovuje v nariadeniach (ES) č. 256/2002, (ES) č. 1453/2004, (ES) č. 255/2005, (ES) č. 1200/2005, (ES) č. 166/2008 a (ES) č. 378/2009  Text s významom pre EHP

text:
               26.3.2013

               SK

               Úradný vestník Európskej únie

               L 86/15

         VYKONÁVACIE NARIADENIE KOMISIE (EÚ) č. 288/2013
   z 25. marca 2013,
   ktoré sa týka pozastavenia povolení prípravku s obsahom Bacillus cereus var. toyoi (NCIMB 40112/CNCM I-1012), ako sa stanovuje v nariadeniach (ES) č. 256/2002, (ES) č. 1453/2004, (ES) č. 255/2005, (ES) č. 1200/2005, (ES) č. 166/2008 a (ES) č. 378/2009
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania, zamietania alebo pozastavovania takýchto povolení. V článku 10 uvedeného nariadenia sa stanovuje opätovné prehodnotenie doplnkových látok povolených podľa smernice Rady 70/524/EHS (2).

               (2)

               Prípravok s obsahom Bacillus cereus var. toyoi (NCIMB 40112/CNCM I-1012) bol povolený bez časového obmedzenia v súlade so smernicou 70/524/EHS ako kŕmna doplnková látka na používanie pre ciciaky vo veku menej ako dva mesiace a prasnice nariadením Komisie (ES) č. 256/2002 (3), ciciaky vo veku od dvoch do štyroch mesiacov a ošípané na výkrm nariadením Komisie (ES) č. 1453/2004 (4), dobytok na výkrm nariadením Komisie (ES) č. 255/2005 (5) a pre králiky na výkrm a kurčatá na výkrm nariadením Komisie (ES) č. 1200/2005 (6). Uvedený prípravok bol následne zapísaný do Registra kŕmnych doplnkových látok Európskej únie ako jestvujúci výrobok v súlade s článkom 10 ods. 1 nariadenia (ES) č. 1831/2003.

               (3)

               Tento prípravok bol povolený aj v súlade s nariadením (ES) č. 1831/2003 na desať rokov pre morky na výkrm nariadením Komisie (ES) č. 166/2008 (7) a pre chovné samice králikov nariadením Komisie (ES) č. 378/2009 (8).

               (4)

               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o povolenie prípravku s obsahom Bacillus cereus var. toyoi (NCIMB 40112/CNCM I-1012) ako kŕmnej doplnkovej látky pre dobytok na výkrm, králiky na výkrm, kurčatá na výkrm, odstavčatá, ošípané na výkrm a prasnice na reprodukciu a v súlade s článkom 7 uvedeného nariadenia bola predložená žiadosť o povolenie nového používania uvedeného prípravku pre teľatá na chov s požiadavkou v obidvoch žiadostiach, aby sa uvedená doplnková látka zaradila do kategórie doplnkových látok „zootechnické doplnkové látky“. K týmto žiadostiam boli pripojené údaje a dokumenty vyžadované podľa článku 7 ods. 3 nariadenia (ES) č. 1831/2003.

               (5)

               Európsky úrad pre bezpečnosť potravín (ďalej len „úrad“) vo svojom stanovisku zo 16. októbra 2012 (9) dospel k záveru, že kmeň mikroorganizmov Bacillus cereus v sebe prechováva determinanty rezistencie voči dvom antibiotikám používaným v lekárstve alebo vo veterinárnom lekárstve, pričom aspoň jeden z nich možno v súčasnosti pripísať získanej rezistencii. Stanovilo sa tiež, že vzhľadom na prítomnosť génov s rovnakým usporiadaním ako patogénne kmene mikroorganizmov Bacillus cereus sa musí predpokladať, že kmeň mikroorganizmov Bacillus cereus obsiahnutý v prípravku, ktorý je predmetom žiadosti, je schopný vytvoriť funkčné toxíny súvisiace s ochoreniami z potravín.

               (6)

               Dostupné informácie neumožňujú vylúčiť riziko, že prípravok s obsahom Bacillus cereus var. toyoi (NCIMB 40112/CNCM I-1012) môže rozšíriť rezistenciu voči týmto antibiotikám na iné mikroorganizmy a môže vystaviť tých, ktorí s touto doplnkovou látkou manipulujú, alebo spotrebiteľov ohrozeniu toxínmi. Z tohto dôvodu nebolo stanovené, že prípravok nemá nepriaznivý účinok na zdravie zvierat alebo zdravie ľudí pri použití za navrhovaných podmienok.

               (7)

               Závery úradu týkajúce sa bezpečnosti prípravku sa vzťahujú na jeho používanie pre všetky druhy zvierat, v súvislosti s ktorými bolo udelené povolenie, vrátane moriek na výkrm a chovných samíc králikov, ako bolo povolené nariadením (ES) č. 166/2008 a (ES) č. 378/2009.

               (8)

               Tieto povolenia už teda nespĺňajú podmienky stanovené v článku 5 nariadenia (ES) č. 1831/2003.

               (9)

               Je možné, že doplňujúce údaje týkajúce sa bezpečného používania prípravku s obsahom Bacillus cereus var. toyoi (NCIMB 40112/CNCM I-1012) prinesú nové poznatky, ktoré by umožnili prehodnotenie posúdenia vypracovaného v súvislosti s touto doplnkovou látkou. V tejto súvislosti žiadateľ o povolenie uvedeného prípravku tvrdí, že možno poskytnúť nové dôkazy v záujme preukázania bezpečnosti doplnkovej látky. Na tento účel sa sám žiadateľ zaviazal, že predloží doplnkové údaje, ktoré by podľa neho mali byť k dispozícii do apríla 2013. Tieto údaje by pozostávali z nových štúdií v prospech novej taxonomickej klasifikácie mikroorganizmu ako nového druhu Bacillus, neprenosnosti rezistencie voči antibiotikám a nefunkčnosti génov enterotoxínu prítomných v genóme Bacillus var. toyoi.

               (10)

               V súlade s článkom 13 ods. 2 nariadenia (ES) č. 1831/2003 by preto mali byť povolenia prípravku s obsahom Bacillus cereus var. toyoi (NCIMB 40112/CNCM I-1012) stanovené v nariadeniach (ES) č. 256/2002, (ES) č. 1453/2004, (ES) č. 255/2005, (ES) č. 1200/2005, (ES) č. 166/2008 a (ES) č. 378/2009 pozastavené do predloženia a posúdenia doplňujúcich údajov. Po náležitom posúdení týchto údajov úradom by sa malo opatrenie, na základe ktorého boli povolenia pozastavené, prehodnotiť.

               (11)

               Keďže ďalšie používanie prípravku ako kŕmnej doplnkovej látky môže spôsobiť riziko pre ľudské zdravie a zdravie zvierat, príslušné produkty by sa mali čo najskôr stiahnuť z trhu. Z praktických dôvodov by sa však malo umožniť obmedzené prechodné obdobie na stiahnutie príslušných produktov z trhu, aby sa prevádzkovateľom umožnilo riadne dodržať povinnosť stiahnutia.

               (12)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Pozastavenie povolenia stanoveného v nariadení (ES) č. 256/2002
   Povolenie stanovené v nariadení (ES) č. 256/2002 týkajúce sa prípravku špecifikovaného v položke E 1701 prílohy III k uvedenému nariadeniu sa pozastavuje.
   Článok 2
   Pozastavenie povolenia stanoveného v nariadení (ES) č. 1453/2004
   Povolenie stanovené v nariadení (ES) č. 1453/2004 týkajúce sa prípravku špecifikovaného v položke E 1701 prílohy I k uvedenému nariadeniu sa pozastavuje.
   Článok 3
   Pozastavenie povolenia stanoveného v nariadení (ES) č. 255/2005
   Povolenie stanovené v nariadení (ES) č. 255/2005 týkajúce sa prípravku špecifikovaného v položke E 1701 prílohy I k uvedenému nariadeniu sa pozastavuje.
   Článok 4
   Pozastavenie povolenia stanoveného v nariadení (ES) č. 1200/2005
   Povolenie stanovené v nariadení (ES) č. 1200/2005 týkajúce sa prípravku špecifikovaného v položke E 1701 prílohy II k uvedenému nariadeniu sa pozastavuje.
   Článok 5
   Pozastavenie povolenia stanoveného v nariadení (ES) č. 166/2008
   Povolenie stanovené v článku 1 nariadenia (ES) č. 166/2008 sa pozastavuje.
   Článok 6
   Pozastavenie povolenia stanoveného v nariadení (ES) č. 378/2009
   Povolenie stanovené v článku 1 nariadenia (ES) č. 378/2009 sa pozastavuje.
   Článok 7
   Prechodné opatrenia
   Existujúce zásoby prípravku s obsahom Bacillus cereus var. toyoi (NCIMB 40112/CNCM I-1012) na používanie pre dobytok na výkrm, králiky na výkrm, kurčatá na výkrm, ciciaky, ošípané na výkrm, prasnice, morky na výkrm a chovné samice králikov a premixov obsahujúcich tento prípravok sa stiahnu z trhu do 14. júna 2013. Kŕmne suroviny a kŕmne zmesi vyrobené s použitím tohto prípravku alebo premixov obsahujúcich tento prípravok pred 14. júnom 2013 sa stiahnu z trhu do 15. októbra 2013.
   Článok 8
   Preskúmanie opatrenia
   Toto nariadenie sa preskúma do 15. apríla 2015.
   Článok 9
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. marca 2013

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. ES L 270, 14.12.1970, s. 1.

      (3)  Ú. v. ES L 41, 13.2.2002, s. 6.

      (4)  Ú. v. EÚ L 269, 17.8.2004, s. 3.

      (5)  Ú. v. EÚ L 45, 16.2.2005, s. 3.

      (6)  Ú. v. EÚ L 195, 27.7.2005, s. 6.

      (7)  Ú. v. EÚ L 50, 23.2.2008, s. 11.

      (8)  Ú. v. EÚ L 116, 9.5.2009, s. 3.

      (9)  EFSA Journal (Vestník EFSA) 2012; 10(10): 2924.